Haldor Røynes ærespris

Opphavet til fondet, og æresprisen, er ei gåve frå Anna Røyne i 1980 på kr 10 000, og ei gåve frå ein anonym gjevar i 1992 på kr 10 000. Prisen er meint å vera til oppmuntring og inspirasjon i arbeidet for folkemusikk og folkedans, eller ei påskjøning for velgjort arbeid i same lei. Sjå saksdokument til sak 8 på årsmøtet i Valdres folkemusikklag 1992. Minneprisen har vorte delt ut sidan 1992, og fondet er forvalta etter reglar som på dei fleste punkt samsvarar med dei nye reglane nedanfor.

**Reglar for Harald Røynes ærespris, gjeldande frå 1.3.2023**

* Styret for fondet, og ansvarleg for utdelinga av minneprisen, er styret i Valdres folkemusikklag.
* Æresprisen skal gå til valdrisar som har gjort godt og viktig arbeid for folkemusikk og folkedans:

1. spelemenn som har synt stor interesse for å lære seg låttar i god, gamal tradisjon, og som gjerne lærer dei vidare til unge spelemenn, slik at folkemusikken kan vera levande i bygdene våre.
2. personar som har arbeidt med å samle låttar og/eller historisk stoff som har med folkemusikk og -dans i Valdres å gjera.
3. personar som har gjort godt arbeid med opplæring i spel eller dans.
4. personar som har gjort godt arbeid i lag eller samanslutningar som har folkemusikk og folkedans som sitt føremål.
5. personar som har spreidd opplysning og interesse for folkemusikk og folkedans.

* Styret vel ei nemnd på tre personar frå ulike bygdelag i Valdres. Éin person skal bytast ut årleg. Nemnda skal vurdere og velja mellom aktuelle kandidatar til æresprisen og velje ut den som skal få han.
* Inntil 80 prosent av dei årlege renteinntektene frå fondet kan brukast til stipendet, men styret i Valdres folkemusikklag kan legge til meir frå andre kjelder for å gje stipendet den ynskte storleiken.
* Stipendet skal delast ut på Jørn Hilme-stemnet, og grunngjevinga skal lesast opp under utdelinga.
* Skulle Valdres folkemusikklag bli nedlagt, skal fondet overførast til Valdres Folkemuseum, som skal forvalte det etter same reglar.

Revidert og vedteke på årsmøtet 23.3.2023